Van Dyk-register Van Dyk-stamboom
Welkom by die stamboom vir die Van Dyk-families in Suid-Afrika. In Suid-Afrika het meerdere, onverwante mans met die van "van Dyk" in verskillende periodes na Suid-Afrika gekom en hier families gestig - hulle word beskou as die stamvaders van die Van Dyk-families.
Kliek gerus hier om meer te lees oor die herkoms en geskiedenis van die Van Dyk-stamvaders. U kan ook deur die boom snuffel met behulp van die skakels bo-aan die webwerf, of die soekfunksie hier bo gebruik, as u op soek is na 'n spesifieke persoon. Let wel: by alle persone gebruik ons hulle doopname. Gebruik die "gevorderde soek"-funksie en kies die "soundex"-opsie as daar oor die spelling van 'n naam getwyfel word.
Ons verwelkom enige bydraes of korreksies tot die Van Dyk-stamboom.
Familiewapen van die Van Dyks?
Sommige families spog met trots met 'n familiewapen. Maar is dit tereg? Lees hier meer oor die mites rondom familiewapens.
Vergete helde: die Witrivier-verdrinkings
As kind het my ouers by geleentheid ons op naweke uitgevat om te gaan piekniek hou en braai in die Bainskloofpas ... Min het ek geweet watter tragedie daar afgespeel het byna 80 jaar tevore!
Verwarring omtrent Burger Wynand van Dyk, meubelmaker in die 19de eeu
Twee persone met die naam Burger(t) Wynand, één inskrywing in die geslagregisters. Wie was die bekende meubelmaker aan die Kaap? En van wie is die foto in die Van Dyk-geslagregister?
Die 1975-Geslagsregister (korreksies m.b.t. die eerste geslagte)
Lees meer oor hoekom die lewenssketse van Joost en Burgert van Dyk in ons stamboom só sterk verskil van dit wat in die 1975-Geslagsregister weergegee word.
Cornelis van Dijk - Stamvader?
Reeds sedert die eerste Geslacht-register der Oude Kaapsche Familiën, word Cornelis van Dijk genoem as 'n Van Dyk-Stamvader. In feite het hierdie Amsterdamse seeman byna regoor die wêreld geseil met sy Suid-Afrikaanse bruid. Van Amsterdam na Suid-Afrika en Suid-Amerika. Met sy Suid-Afrikaanse bruid aan sy sy, het hulle 'n plantasie in Guyana begin, tot sy dood in die Napoleontiese oorlog.
ca1663-1718. Joost het as soldaat van die V.O.C. in 1686 aan die Kaap geland. Daar het hy in 1691 'n vryburger geword en begin hout kap in Houtbaai. Hy het later op klein skaal geboer in die Swartland.
ca1675-1700. Catharina was Joost se eerste vrou. Alhoewel haar herkoms nog 'n raaisel is, was sy waarskynlik die dogter van 'n paartjie wat tydens 'n epidemie in 1695 gesterf het.
ca1690-1727. Helena was 'n slavin in Burgert se besit, maar het verlief geraak op sy broer Joost. Burgert het haar vrygestel en sy en Joost het verloof geraak, maar nooit getrou nie.
ca1665-1720. Burgert was die broer van Joost en het saam met hom na Suid-Afrika gekom. Aanvanklik was hy ook 'n houtkapper, maar het later 'n suksesvolle veeboer geword.
1685-1712. Johanna is aan die Kaap gebore as die kind van Heemraadslid Matthys Greeff; die Greeff-Stamvader uit Duitsland. Sy het in 1701 met Burgert getrou.